Bromid sodný

Bromid sodný (tiež známy ako sedoneural) je soľ  široko používaná ako antikonvulzívum a sedatívum na konci 19. a začiatku 20.storočia. Jeho účinok je spôsobený bromidovým iónom (tzn. bromid draselný je obdobne účinný).. Ide o bielu kryštalickú látku, pripomínajúcu chlorid sodný a topiacu sa pri vysokej teplote. Je významným zdrojom bromidového iónu.

Hlavné chemické reakcie 
Bromid sodný sa využíva v organickej syntéze ako zdroj bromidového nukleofilu pre konverziu alkylchloridov na reaktívnejšie alkylbromidy pomocou Finkelsteinovej reakcie:
NaBr + RCl → RBr + NaCl

Bromid sodný možno použiť aj ako zdroj elementárneho brómu. Možno to zaistiť prebublávaním plynného chlóru cez vodný roztok bromidu sodného. Pre získanie bromovodíka sa bromid sodný necháva reagovať so silnou neprchavou kyselinou:

NaBr + H3PO4 → HBr + NaH2PO4

Bromovodík možno tiež oxidovať na bróm pomocou oxidu manganičitého alebo koncentrovanej kyseliny sírovej.

Ďalšie použitie 
 ako hypnotikum, antikonvulzívum a sedatívum v medicíne
 vo fotografii
 ako rezerva bromidového iónu v brómovaných antimikrobiálnych prípravkoch pre kúpele a bazény

Bezpečnosť 
Bromid sodný je škodlivý pri požití alebo vdýchnutí veľkého množstva. Pôsobí na centrálnu nervovú sústavu a oči. Spôsobuje podráždenie pokožky, očí a dýchacieho systému.

Podobné látky 
 Fluorid sodný
 Chlorid sodný
 Jodid sodný
 Bromid cézny
 Bromid draselný
 Bromid lítny
 Bromid rubídny

Referencie

Iné projekty

Literatúra

Zdroj 
 

Sodný
Sodný
Zlúčeniny sodíka
Sedatíva
Antikonvulzíva
Fotografické chemikálie